**Informácia o realizácií projektu**

Obec Mníchova Lehota má schválený projekt „Revitalizácia a rozšírenie kapacity Materskej školy Mníchova Lehota“, na ktorý získala podporu zo zdrojov Európskej únie a národných zdrojov a to prostredníctvom Integrovaného regionálneho operačného programu (IROP):

Kód výzvy: IROP-PO2-SC221-2016-10

Prioritná os: 2 – Ľahší prístup k efektívnym a kvalitnejším verejným službám

Špecifický cieľ: 2.2.1 Zvýšenie hrubej zaškolenosti detí v materských školách

Zmluva o poskytnutí nenávratného finančného príspevku nadobudla účinnosť dňa 18.12.2018 a schválená výška príspevku je 282 544,62 EUR.

Začatie realizácie projektu: 9.2020 – ukončenie realizácie projektu: 10.2021

Hlavným cieľom projektu je zabezpečenie základnej služby v oblasti predprimárneho vzdelávania vo vzťahu k rastúcemu počtu detí v predškolskom veku v obci Mníchova Lehota. Zároveň je zo strany rodičov preukázateľne veľký záujem o umiestnenie detí do tunajšej materskej školy, s čím korešponduje zameranie projektu a jeho hlavný cieľ – zvýšenie hrubej zaškolenosti detí v predškolskom veku. Tento bude dosiahnutý rozšírením kapacity dotknutej materskej školy nadstavbou a dispozičnými zmenami na 1. nadzemnom podlaží spolu s obstaraním potrebného materiálno-technického vybavenia, ktoré nevyhnutne súvisí s plánovaným navýšením kapacity tejto MŠ.

Projekt zahŕňa tieto aktivity:

* Aktivita 1: Revitalizácia a rozšírenie kapacity MŠ,
* Aktivita 2: Obstaranie materiálno-technického vybavenia MŠ.